BSH dentró en o negocio d'os chicotz electrodomesticos en l'anyo 1993, quan mercó a interpresa MGA Mali Gospodinski Aparati d.o.o., con seu en Nazarje, Eslovenia. En l'anyo 1994 a interpresa enampla as suyas operacions enta China, creyando BSW Household Appliances Co., Ltd., como una joint-venture con o grupo Wuxi Little Swan y prencipiando a fabricar lavaderas en a ciudat de Wuxi. Amás, en Alemanya mercó a interpresa Gaggenau Hausgeräte GmbH. En Brasil BSH mercó ixe mesmo anyo a interpresa brasilenya de electrodomesticos Continental 2001 S/A con seu en São Paulo, y hue BSH Continental Eletrodomésticos Ltda. Con istas adquisicions consiguió fabricas en Ciudat de Mexico, Recife, São Paulo y Wuxi.